Så länge skutan kan gå

«Så länge skutan kan gå», med undertittelen «Vals på Kariben», er en svensk vise av Evert Taube. Den ble skrevet og fremført første gang i 1960. Den norske versjonen ble utgitt året etter av Erik Bye, og han står oppført i norske oppslagsverk som komponist og forfatter.

Sangen ble først publisert separat og deretter i sangsamlingen Så länge skutan kan gå i 1963.Taube, Evert, Taube, Sven-Bertil og Ljungstedt, Kurt: Så länge skutan kan gå – sextinio visor och en dikt. Stockholm, Bonnier 1994. ISBN 91-0-055745-5 (inb.) Libris 7149119

«Så länge skutan kan gå» er én av Taubes senere viser. Den ble første gang fremført i Berns 2. november 1960 av danske Max Hansen, som oppgav at han hadde fått den dagen før av Evert Taube. Taube selv spilte den inn på plate 15. desember 1960.Ericsson, Uno Myggan: Nöjeslexikon. Band 13. Bokförlaget Bra Böcker, Höganes 1993. Side 239. ISBN 91-7752-274-5 Den ble utgitt av Taube, Gunnar Hahns orkester på EP-platen 4 nya Taube (BFB 1054) i 1961.

Gustaf Torrestad, Carl-Henrik Norins orkester utgav deres versjon på EP-platen Karusell KSEP 3239 i 1961.Skivor spelade i radioprogrammet Dacapo i 2008 KARUSELL

Sangen ble opprinnelig skrevet i 1950-årene til en film som aldri ble innspilt og som sannsynligvis skulle handle om en reise til Karibia. I slutten av 1950-årene samarbeidet Taube flittig med komponisten og arrangøren Gunnar Hahn, som fremfor alt bistod Taube med arrangementer og gode råd. Da Taube spilte den muntre sjømannsvalsen han hadde komponert syntes Hahn at melodien var banal og at teksten fortjente en bedre melodi. Under et møte på Gyldene Freden tilkom så den endelige versjonen, som med mindre endringer ble urfremført av Max Hansen.Timm, Mikael: Livet som konst, konsten som liv. Bonnier, Stockholm 1998. ISBN 91-0-055971-7 (inb.) Libris 714301

Teksten er til det ytre en enkel sjømannssang, men rommer de store livsspørsmålene om livets mening. Melodien har karaktersbetegnelsen «lungt valsetempo» og har en tradisjonelt tredelt viseform (A-B-A-coda), hvor A-delen går i A-moll og B-delen i medianttonearten F-dur.

 Norske versjoner 
Erik Bye
Erik Bye har skrevet en tekst på bokmål, med tittelen «Så lenge skuta kan gå».

Innspillinger:
Erik Bye med Willy Andresens orkester. Arr.: Willy Andresen. Utgitt på singlen Philips 353 185 PF i 1961.Se plateetiketten
Jens Book-Jenssen med Frank Cooks orkester. Utgitt på singlen His Master's Voice AL 6106 i 1961.

Hartvig Kiran
Hartvig Kiran har skrevet en nynorsk tekst, også med tittelen «Så lenge skuta kan gå». Kirans versjon ble fremført i Så lenge skuta kan gå. Ein kabaret bygd på Evert Taubes viser av Lasse Kolstad. Den hadde premiere på Det norske teatret 3. mai 1978.Så lenge skuta kan gå Medvirkende var Britt Langlie, Sølvi Wang, Lasse Kolstad, Magne Lindholm samt Rolf Just Nilsen. Musikalsk ansvarlig var Egil Monn-Iversen.

Innspillinger:
Lasse Kolstad. Utgitt på dobbelt-LP-platen Så lenge skuta kan gå (Polydor 2672 051) i 1979.Norsk nasjonaldiskografi
Lars Klevstrand. Utgitt på CDen Så länge hjärtat kan slå 1991 sammen med kammerensemblet Arctimus, Harstad. Arrangør Arne Dagsvik.

 Referanser 

Kategori:Sanger skrevet av Evert Taube
Kategori:Sanger fra 1960